Posted by: JJH | 2008/06/02
My meisie het Bulimia... Ons almal was onder die indruk dat sy dit nie meer het nie! Alhoewel daar symptome was as ek nou daaraan dink. Ek ken haar nou 7 maande. Ek het gister uitgevind dat sy Bulimia het vanaf sy 15 jaar oud is.. Sy is nou 19. Dokter ek wil haar graag help. Wat is die nagevolge tov Bulimia? Wat kan met haar gebeur as sy nie ophou nie! Sy is nog so jonk! Ek is 23 jaar oud. Hoe kan sy genees word daarvan? Ek moet op 'n manier voorle aan haar dat sy die erns kan verstaan! Enige raad sal waardeur word! Dankie dokter!
Bulimie is 'n siekte soos depressie en angsversteuring wat nie reggestel kan word sonder intensiewe psigoterapie en medikasie nie. Meeste mense dink nie dat dit so ernstig is nie, maar dit kan ernstige mediese probleme veroorsaak - onder andere hartprobleme, permanente skade aan die slukderm en tande en nierprobleme. Sien http://www.medicinenet.com/bulimia/page4.htm
Daar is nie veel wat jy kan doen behalwe om haar genoeg inligting te gee sodat sy kan verstaan hoe sleg dit vir haar is nie, en haar te probeer oortuig om professionele hulp te kry.